open-index/open-wikipedia-markdown huggingface dataset:
Blanda lag under sommar-OL 1896

Eit **blanda lag** () deltok for fyrste gong under sommar-OL i 1896, som òg var dei fyrste moderne olympiske sommarleikane. Tre blanda lag deltok, med utøvarar frå Storbritannia, Tyskland, Hellas og Australia.  

## Medaljar

Det vart ikkje utdelt gull-, sølv- og bronsemedaljar under sommar-OL 1896 i Aten. Vinnaren fekk ein sølvmedalje og andreplassen fekk ein bronsemedalje. Det var fyrst under sommar-OL 1904 det vart utdelt medaljar til dei tre beste, men Den internasjonale olympiske komitéen (IOK) har stadfesta at medaljefordelinga òg gjeld for dei olympiske leikane i 1896 og 1990.

## Medaljevinnarar

Dionýsios Kásdaglis står oppført som gresk i medaljestatistikken til IOK frå singel tennis i 1896. Same år deltok han i dobbel tennis, saman med Dimítrios Petrokókkinos, men står der oppført som eit blanda lag. Petrokókkinos, som ikkje har vunne nokon medalje i singel tennis, er ikkje identifisert med nokon nasjon i statistikken til IOK, men alle kjelder seier at han er gresk. Kásdaglis, ein grekar busett i Alexandria i Egypt, vert oppført som egyptisk i nokre kjelder.

Edwin Flack deltok som australiar, men Australia vart ikkje ein sjølvstendig nasjon før i 1901. Dei nytta difor flagget til Det britiske imperiet, som dei var ein del av.

## Kjelder

*  (Digitally available at http://www.la84foundation.org/6oic/OfficialReports/1896/1896.pdf)
*  (Excerpt available at http://www.la84foundation.org/6oic/OfficialReports/Mallon/1896.pdf)
* 

**Denne artikkelen bygger på «[[:en:Mixed team at the 1896 Summer Olympics|Mixed team at the 1896 Summer Olympics]]» frå ,  den 4. oktober 2007.*
Peter III av Portugal

**Peter III av Portugal** () var den sjette kongen av Portugal mellom 1777 og 1786. Han var far til Johan VI av Portugal.
Big Generator

***Big Generator*** er det tolvte studioalbumet frå progressiv rock-bandet Yes, utgjeve i september 1987. Bandet fortset med dette albumet dreiinga si mot meir konvensjonell rock og pop, noko som etterkvart skapte splid innover i bandet. Vokalisten Jon Anderson ynskte eit sterkare fokus på progressiv rock, og valde å forlate Yes etter *Big Generator*-turneen.

Albumet kom på 15. plass på Billboard 200 i USA, og på 17. plass på UK Albums Chart i Storbritannia.

## Bakgrunn

Bandet brukte over to år på å ferdigstille albumet, noko som skulda musikalske usemjer mellom Trevor Rabin, som ynskte meir kommersiell pop lik han på albumet *[[90125]]*, medan Jon Anderson ville at bandet skulle vende tilbake til musikken dei vart kjent for på 1970-talet. Resultatet vart eit både kritikarmessig og salsmessig suksessfullt album, men utan verken noko episk verk av det gamle slaget, eller nokre kjempehit som «Owner of a Lonely Heart».

I sin søken etter den gamle Yes-stilen, slutta Anderson i bandet etter den påfølgjande turneen. Litt seinare fekk han med seg dei tidlegare Yes-kollegaene Steve Howe, Bill Bruford og Rick Wakeman og starta eit nytt band. Dei fekk ikkje lov å kalle seg Yes, sjølv om det strengt teke ikkje fanst noko Yes i 1988, så dei kalla seg ganske enkelt for Anderson Bruford Wakeman Howe.

Seinare slo dei to greinene av Yes seg saman med albumet *[[Union av Yes|Union]]*.

## Innhald

## Medverkande
*Jon Anderson – vokal
*Chris Squire – bass, vokal
*Trevor Rabin – gitarer, vokal, keyboard
*Tony Kaye – Hammondorgel, Fairlight, Emulator, Synclavier og synthesizer
*Alan White – trommer, perkusjon, vokal

### Andre medverkande
*Jimmy «Z» Zavala – munnspel, messingblåseinstrument
*Trevor Horn – messingblåseinstrument
*Greg Smith – messingblåseinstrument
*Nick Lane – messingblåseinstrument
*Lee Thornburg – messingblåseinstrument
*Greg «Frosty» Smith – messingblåseinstrument

## Kjelder

**Denne artikkelen bygger på «[[:nb:Big Generator|Big Generator]]» frå ,  den 29. juli 2012.* 
*** oppgav desse kjeldene:*
* Allmusic.com
* *Top Pop Albums 1955-2001*, Joel Whitburn, 2002
Gerd Kanter

**Gerd Kanter** () er ein estisk diskoskastar og olympisk meister for Estland. Hans personlege rekord i diskoskast, frå Helsingborg, 2006, er på 73,38 m. Dette er også estisk rekord og tredje lengst i verdshistoria. Berre Jürgen Schult (74,08 m) og Virgilijus Alekna (73,88 m) har kasta lengre.

## Karriere

Gerd Kanter deltok i sommar-OL 2004 i Aten, men enda der på ein 19. plass. I 2005 slo han gjennom, m.a. ved å ta sølv under VM i friidrett i Helsingfors. Kanter kasta for fyrste gong over 70 meter i 2005-sesongen. 

Under EM i friidrett 2006 i Göteborg tok han ein ny sølvmedalje med eit kast på 68,03 m. I 2007 vart han verdsmeister under VM i friidrett 2007 i Osaka med eit kast på 68,94. Under sommar-OL 2008 i Beijing tok han olympisk gull med eit kast på 68,82 m; ein meter framfor andreplassen, Piotr Malachowski frå Polen. 

I VM i friidrett 2009 i Berlin tok Kanter bronse. Under EM i friidrett 2010 i Barcelona enda han på fjerdeplass, men kom sterkare attende til VM i friidrett 2011 i Daegu, der han tok sølv, og kom på plassen etter gullvinnaren Robert Harting frå Tyskland. Under EM i friidrett 2012 i Helsingfors fekk han ei ny sølvmedalje, nok ein gong slått av Harting.

Gerd Kanter tevlar for Estland under sommar-OL 2012 i London. 

## Kjelder


**Denne artikkelen bygger på «[[:en:Gerd Kanter|Gerd Kanter]]» frå ,  den 28. juli 2012.*
Tempus Fugit

«**Tempus Fugit**» er ein song frå det engelske progressiv rock-bandet Yes, utgjeve i 1980 på albuma til bandet *[[Drama av Yes|Drama]]*. Songen er skriven av Geoff Downes, Trevor Horn, Steve Howe, Chris Squire og Alan White, som på dette tidspunktet var besetninga i bandet. Songen er 5 minutt og 15 sekund lang.

## Struktur
Songen opnar med eit forrykande hardrock-liknande riff med gitar og bass. Trommene held tempoet oppe og understrekar tyngda til songen. Eit lite mellomspel på synthesizer, der ordet «Yes» repeterast med bruk av vocoder, før ein ny repetisjon av opningsriffet kjem. Eit nytt temposkifte fører songen vidare inn i første vers med ein reggae-inspirert versjon av riffet, som i refrenget går tilbake til hardrock-versjonen. Songen vekslar mellom vers og refreng i stil med konvensjonell rock. I ettertid kan musikkstilen lett skildrast som i «slekt» med The Police-songen frå 1979, «Message in a Bottle».

Tittelen «Tempus Fugit» er latin og tyder «tida flyktar». Teksta referer fleire gonger til situasjonar der tida kan synast å gå fortare enn ein ynskjer.

## Konsertversjonar
«Tempus Fugit» vart framført under *Drama*-turneen i 1980 og under *In the Present*-turneen i 2008–2009. Ellers har berre opningsriffet blitt spelt under ei rekkje konsertar som ein del av Chris Squire og Alan White sin «Whitefish» solo-medley.

Offisielle utgjevingar med konsertopptak av «Tempus Fugit»:
**[[The Word Is Live]]*
**[[In the Present – Live from Lyon]]* – med Benoît David som vokalist.

## Medverkande
*Trevor Horn: vokal
*Steve Howe: elektrisk gitar
*Chris Squire: bass
*Geoff Downes: synthesizer, vocoder
*Alan White: trommer

## Kjelder

**Denne artikkelen bygger på «[[:nb:Tempus Fugit|Tempus Fugit]]» frå ,  den 28. juli 2012.* 
*** oppgav desse kjeldene:*
Australia under sommar-OL 1896

**Australia** () deltok for fyrste gong under sommar-OL i 1896, som òg var dei fyrste moderne olympiske sommarleikane. Sjølv om Australia var ein del av Det britiske imperiet fekk deira einaste utøvar, Edwin Flack, delteke som australiar. Det britiske flagget vart nytta som flagg for dei australske koloniane, samt Storbritannia og Irland då dei deltok i sommar-OL 1896 som Storbritannia.

## Medaljar

Edwin Flack fekk òg bronsemedalje i dobbel tennis, men denne vert rekna til blanda lag.

Det vart ikkje utdelt gull-, sølv- og bronsemedaljar under sommar-OL 1896 i Aten. Vinnaren fekk ein sølvmedalje og andreplassen fekk ein bronsemedalje. Det var fyrst under sommar-OL 1904 det vart utdelt medaljar til dei tre beste, men Den internasjonale olympiske komité (IOK) har stadfesta at medaljefordelinga òg gjeld for dei olympiske leikane i 1896 og 1990.

## Medaljevinnarar

## Resultat etter idrettsgreiner
### Friidrett

### Tennis

Flack fekk ein bronsemedalje i dobbel tennis då han deltok under blanda lag, saman med britiske George S. Robertson. Bronsemedaljen vert difor rekna til blanda lag.

## Kjelder

**Denne artikkelen bygger på «[[:en:Australia at the 1896 Summer Olympics|Australia at the 1896 Summer Olympics]]» frå ,  den 29. juli 2007.*
Ómilos Andisfírisis Athinón

**Ómilos Andisfírisis Athinón** (gresk *Όμιλος Αντισφαίρισης Αθηνών*) er ein tennisklubb frå Aten i Hellas. Klubben vart skipa i 1895. I 1896 arrangerte dei tennisturneringane under sommar-OL.

## Kjelder

**Denne artikkelen bygger på «[[:en:Athens Lawn Tennis Club|Athens Lawn Tennis Club]]» frå ,  den 29. juli 2012.*
Talk av Yes

***Talk*** er det fjortande studioalbumet frå progressiv rock-bandet Yes, utgjeve i mars 1994. Dette er deira første album på eit sjølvstendig plateselskap, etter ein lang karriere hos dei store selskapa Atlantic Records og Arista Records. *Talk* er òg det siste Yes-albumet der Trevor Rabin og Tony Kaye medverkar. 

Albumet kom på 33. plass på Billboard 200 i USA og på 20. plass på UK Albums Chart i Storbritannia.

## Bakgrunn
Etter den suksessrike *[[Union av Yes|Union]]*-turneen i 1991 håpte mange at åttebands-versjonen av Yes skulle spele inn musikk saman, men dette viste seg å vere særs vanskeleg. Både personlege motsetningar og innblanding frå managementa til dei einskilde medlemmane forhindra dette. Bill Bruford, Steve Howe og Rick Wakeman vart av plateselskapet ofra til fordel for høva for ein hit i stil med «Owner of a Lonely Heart». Difor ynskte dei at medlemmane som medverka på albumet *[[90125]]* skulle fortsetje som Yes.

Rabin tok kontrollen over såvel musikken som produseringa, og gjorde no eit forsøk på å oppdatere stilen til Yes for at det skulle passe inn i musikkbiletet på 1990-talet. I tillegg til å ha ei hand med på kvar einaste låt på albumet, tok han seg den fridomen å spele dei fleste instrumenta sjølv, inkludert ein del overdubbingar av basspelinga til Chris Squire. Dette irriterte Squire, og Anderson var frå før skeptisk til arbeidsmetodane til Rabin.

*Talk* fekk gode kritikkar av musikkjournalistane, paradoksalt nok på grunn av at det minte ein del om stilen frå 1970-talet, medan publikum generelt ignorerte albumet. Dette var det første Yes-albumet som ikkje nådde gullplate-status i verken Storbritannia eller USA. Albumet er eit av dei første som vart innspelt 100% digitalt, noko som var banebrytande. Men på grunn av barnesjukdomar med teknikken og problem med minnekapasitet tok det uforholdsmessig lang tid for Rabin å ferdigstille albumet.

Etter den påfølgjande turneen valde Trevor Rabin og Tony Kaye å forlate bandet for godt. Dette «utnytta» Anderson, Squire og White med å invitere Steve Howe og Rick Wakeman med i bandet igjen.

## Sporliste

## Europeisk utgåve

## Medverkande
*Jon Anderson – vokal
*Trevor Rabin – gitarer, keyboard, dataprogrammering, vokal
*Tony Kaye – Hammondorgel
*Chris Squire – bass, vokal
*Alan White – trommer

## Kjelder

**Denne artikkelen bygger på «[[:nb:Talk (album)|Talk (album)]]» frå ,  den 29. juli 2012.* 
*** oppgav desse kjeldene:*
Noreg under sommar-OL 2012

**Noreg under sommar-OL 2012**. Noreg deltok under sommar-OL 2012 i London frå 27. juli til 12. august 2012. Til saman bestod den norske troppen av 64 utøvarar; 31 kvinner og 33 menn. Flaggberar for Noreg var padlaren Mira Verås Larsen.

## Skadar

Den 30. juli vart det kjend at hekkeløparen Christina Vukicevic valde å trekkja seg ut av OL av di ho ikkje greidde å finna tilbake til forma etter skadeproblema frå tidlegare i sesongen.

Også Ingvill Måkestad Bovim, som skulle delta på 1500 meter, måtte trekkja seg sundag 5. august. Årsaka var ein alvorleg akillesskade som øydela for henne trass i elles god form.

Lengdehopparen Margrethe Renstrøm fekk store problem med krampe i høgrefoten berre nokre minutt før lengedekvalifiseringa skulle starta i London den 7. august. Dermed måtte ho som OL-debutant trekkja seg frå kvalifiseringa.

## Medaljar

### Medaljevinnarar

## Badminton

## Bryting

## Bogeskyting

;Menn

## Fekting

## Friidrett

* Tonje Angelsen
* Jaysuma Saidy Ndure 
* Andreas Thorkildsen

* Ezinne Okparaebo
* Ingvill Måkestad Bovim  (Trekte seg den 5. august).

**Tredje uttak:**
* Urige Buta 
* Trond Nymark 
* Margrethe Renstrøm  (Trekte seg rett før kvalifiseringa.)
* Henrik Ingebrigtsen 
* Christina Vukicevic  (Trekte seg den 30. juli).
* Karoline Bjerkeli Grøvdal 
* Ida Marcussen 
* Eivind Henriksen 
* Erik Tysse 

## Hestesport

* Siril Helljesen 
 
## Handball

* Det norske kvinnelandslaget i handball, 14 spelarar + ein reserve
** Kari Aalvik Grimsbø, Team Esbjerg
** Katrine Lunde Haraldsen, Győri Audi ETO
** Ida Alstad, Byåsen Elite
** Heidi Løke, Győri Audi ETO
** Tonje Nøstvold, Byåsen Elite
** Karoline Dyhre Breivang, Larvik Håndballklubb
** Kristine Lunde-Borgersen, Våg Vipers
** Kari Mette Johansen, Larvik Håndballklubb
** Marit Malm Frafjord, Viborg Håndboldklub
** Amanda Kurtovic, Larvik Håndballklubb
** Linn Jørum Sulland, Larvik Håndballklubb
** Linn-Kristin Riegelhuth Koren, Larvik Håndballklubb
** Gøril Snorroeggen, Team Esbjerg
** Camilla Herrem, Byåsen Elite

Reserve
:* Karoline Næss, Stabæk Håndball

## Padling

* Mira Verås Larsen 
* Eirik Verås Larsen 
 
## Roing

* Olaf Tufte 
* Kjetil Borch 
* Nils Jakob Skulstad Hoff 
* Kristoffer Brun 
* Are Strandli 
 
## Segling

* Eivind Melleby 
* Petter Mørland Pedersen 
* Kristian Ruth 
* Jannicke Stålstrøm 
* Marthe Enger Eide 
* Sebastian Wang-Hansen 

## Skyting

* Tore Brovold 
* Ole Magnus Bakken
* Odd Arne Brekne
* Ole-Kristian Bryhn
* Are Hansen
* Malin Westerheim

## Stuping

**Tredje uttak:**
* Amund Gismervik 

## Symjing

* Sara Nordenstam 
* Ingvild Snildal 
* Lavrans Solli 

## Sykling

### Landevegssykling

### Terrengsykling

* Gunn-Rita Dahle Flesjå 

## Sandvolleyball

* Tarjei Skarlund 
* Martin Spinnangr 

## Deltakarliste

* Vegard Stake Laengen kom inn som erstatning for Thor Hushovd, som trekte seg før leikane.

## Kjelder

* *Denne artikkelen bygger på «[[:nb:Norge under sommer-OL 2012|Norge under sommer-OL 2012]]» frå ,  den 29. juli 2012.*
**Artikkelen vart oppdatert frå bokmålsartikkelen den 8. august 2012.*  

**Bokmålswikipedia viste til dei fylgjande referansane:*
Kaia Kanepi

**Kaia Kanepi** () er ein estisk tennisspelar. Kanepi deltok i både sommar-OL 2004 i Aten og sommar-OL 2008 i Beijing, men vart hindra frå deltaking i sommar-OL 2012 i London grunna ein akillesskade.

## Kjelder

**Denne artikkelen bygger på «[[:en:Kaia Kanepi|Kaia Kanepi]]» frå ,  den 29. juli 2012.*
Schirmer

**Schirmer** er eit tysk slektsnamn som kan tyda 'fektar' eller liknande, etter gammalhøgtysk *skirmen*, 'å verna'. Det kan også visa til nokon som kom frå Schirma nær Freiberg i Sachsen.

## Kjende namneberarar
* Heinrich E. Schirmer (1814–1887), tysk-norsk arkitekt
* Herman Major Schirmer (1845–1913), norsk arkitekt
* Adolf Schirmer  (1850–1930), norsk arkitekt

## Kjelder
**Dictionary of American Family Names*, Oxford University Press, ISBN 0-19-508137-4 ved ancestry.co.uk
*behindthename.com
Keys to Ascension

***Keys to Ascension*** er eit dobbelalbum og ein konsertfilm frå det engelske progressiv rock-bandet Yes, utgjeve i oktober 1996. Albumet er hovudsakleg eit konsertalbum, men inneheld to nye studioinnspelingar. For første gongen sidan 1978 med albumet *[[Tormato]]*, gav Jon Anderson, Chris Squire, Steve Howe, Rick Wakeman og Alan White offisielt ut nye studioinnspelingar saman. 

Albumet kom på 99. plass på Billboard 200 i USA og på 48. plass på UK Albums Chart i Storbritannia.

## Bakgrunn

Dei sju første spora på albumet er konsertopptak frå Edward's Fremont Theatre i San Luis Obispo i California, der bandet spelte tre konsertar 4.-6. mars 1996. Føremålet med dette var at dei ville spele inn live men under kontrollerte former for best mogleg resultat. Fleire opptak frå dei same konsertane vart utgjeve på dobbelalbumet *[[Keys to Ascension 2]]* i 1997. Dei siste to spora på albumet er nye studioinspelingar, innspelt mellom hausten 1995 og våren 1996.

Konsertane vart òg filma og vart i 2001 utgjeve på DVD under same tittel.

## Sporliste - CD
### CD 1

## Sporliste - DVD
# «Siberian Khatru»
# «Close to the Edge»
# «I've Seen All Good People»
# «Time and a Word»
# «And You And I»
# «The Revealing Science of God»
# «Going for the One»
# «Turn of the Century»
# «America»
# «Onward»
# «Awaken»
# «Roundabout»
# «Starship Trooper»

## Medverkande
*Jon Anderson – vokal, harpe, gitar
*Chris Squire – bass (pikkolobass på «Be the One»), vokal
*Steve Howe – gitarer, vokal (6-strengers bass på «Be the One»)
*Rick Wakeman – keyboard
*Alan White – trommer

## Kjelder


**Denne artikkelen bygger på «[[:nb:Keys to Ascension|Keys to Ascension]]» frå ,  den 29. juli 2012.* 
*** oppgav desse kjeldene:*
* Allmusic.com
* *Top Pop Albums 1955-2001*, Joel Whitburn, 2002
Panathinaïkó Stádio

**Panathinaïkó Stádio** (gresk *Παναθηναϊκό Στάδιο*) er ein friidrettsstadion i Aten i Hellas. Stadionet vart bygd i om lag 566 f.Kr. og vart ombygd til marmor i 329 f.Kr. Seinare har stadionet vorte renovert tre gonger. Sommar-OL 1896, sommar-OL 1906, som ikkje er offisielt anerkjend av Den internasjonale olympiske komité (IOK), og sommar-OL 2004 vart arrangert på Panathinaïkó Stádio.

## Kjelder
Alle vender augo sine til deg

**«Alle vender augo sine til deg»** er ein salme som ofte har vorte nytta som bordvers. Teksta er henta frå Salme 145, vers 15 og 16. I Salmane heiter det at det er ein lovsong av David, men tekst er truleg yngre.. I si vesle katekisme tilrår Luther at desse to bibelversa vert brukte til bordbøn. Melodien som vert nytta til *Alle vender augo* er laga av den tyske komponisten og kyrkjemusikaren Heinrich Schütz. 
Teksten er omsett til norsk og tilpassa melodien av Johan J. Gjendem kring 1960. Salmen har nummer 789 i Norsk Salmebok (1985) og 761 i Norsk salmebok 2013.

## Kjelder
Ragnar Grøn: Alle vender augo sine til deg i *Nytt norsk salmeleksikon*. Bind 1. Trondheim 2011
## Fotnotar
Skiveflaggermus

**Skriveflaggermus** (*Thyropteridae*) er ein liten familie småflaggermus. Med berre ei slekt med 4 artar, lev desse flaggermusene i Sentral- og Sør-Amerika. Dei er å finne for det meste i tropiske regnskogar. 

## Artar
**Familien Thyropteridae**
*Slekta *Thyroptera*
***Thyroptera devivoi*
***Thyroptera discifera*
***Thyroptera lavali*
***Thyroptera tricolor*

## Fornotar
Lehmann

**Lehmann** kan visa til:

* Eigil Lehmann (1907-2009) &ndash; norsk prest, diktar og målmann
* Inge Lehmann (1888-1993) &ndash; dansk seismolog
* Jens Lehmann (1969-) &ndash; tysk fotballspelar
The Best of Kylie Minogue

***The Best of Kylie Minogue*** er eit samlealbum av den australske songaren Kylie Minogue. Det vart gjeve ut den 1. juni 2012 av EMI til tjuefemårsfeiringa av karrieren til Minogue, *K25*-feiringa. Utgjevinga følgjer dei tidlegare store samleplatene *[[Greatest Hits av Kylie Minogue|Greatest Hits]]* (1992), *[[Hits+]]* (2000) og *[[Ultimate Kylie]]* (2004). Det vart òg utgjeve ein spesialutgåve som inneheldt ein bonus-DVD med musikkvideoar.

## Listeplasseringar
*The Best of Kylie Minogue* debuterte som nummer elleve på UK Albums Chart og selde 9&nbsp;700 eksemplar den første veka. I den tredje veka gjekk albumet ut av topplista til nummer førtisju. Det gjekk så til nittisjuande plass i den siste veka si. Albumet kom på topplistene i land som Skottland, Irland, Tsjekkia og Spania. Albumet vart utgjeve i Nord-Amerika den 19. juni 2012 og nådde nummer tretten på Billboard (Dance/Electronic Albums). Den andre veka gjekk albumet ned til tjuetredjeplassen.

## Sporliste
#«Can't Get You Out of My Head» – 3:51
#«Spinning Around» – 3:28
#«I Should Be So Lucky» – 3:24
#«Love at First Sight» – 3:57
#«In Your Eyes» – 3:19
#«Kids» – 4:18
#«Better the Devil You Know» – 3:54
#«All the Lovers» – 3:20
#«Give Me Just a Little More Time» – 3:08
#«Celebration» – 3:57
#«Slow» – 3:15
#«Red Blooded Woman» – 4:19
#«I Believe in You» – 3:21
#«On a Night Like This» – 3:31
#«Confide in Me» – 4:26
#«Get Outta My Way» – 3:38
#«The Loco-Motion» – 3:14
#«Tears on My Pillow» – 2:33
#«Wow» – 3:12
#«In My Arms» – 3:32
#«Better than Today» (Japansk bonusspor) – 3:26
#«Never Too Late» – 3:21

## Topplister

## Kjelder
**Denne artikkelen bygger på «[[:nb:The Best of Kylie Minogue|The Best of Kylie Minogue]]» frå , den 29. juli 2012.*
** oppgav desse kjeldene:*

## Bakgrunnsstoff
*''The Best of Kylie Minogue'' på Allmusic
Nyctimene

**Nyctimene** er ei biologisk slekt i familien flygehundar (Pteropodidae). Flaggermusene i slekta finst sentralt på Filippinane, aust i Indonesia, på Papua Ny-Guinea og på nordaustspissen av Queensland i Australia.

## Artar
Slekta **Nyctimene**
* *Nyctimene aello*
* *Nyctimene albiventer*
* *Nyctimene cephalotes*
* *Nyctimene celaeno*
* *Nyctimene certans*
* *Nyctimene cyclotis*
* *Nyctimene draconilla*
* *Nyctimene keasti*
* *Nyctimene major*
* *Nyctimene malaitensis*
* *Nyctimene masalai*
* *Nyctimene minutus*
* *Nyctimene rabori*
* *Nyctimene robinsoni*
* *Nyctimene sanctacrucis*
* *Nyctimene vizcaccia*

## Kjelder

* http://www.catalogueoflife.org/annual-checklist/2010/browse/tree/id/2283014
Giovanni Bellini

**Giovanni Bellini** () var ein italiensk målar frå Venezia. Han vert rekna som ein av dei fremste målarane i den tidlege renessansen i Nord-Italia. Ei rad berømte målarar, som Giorgione og Tizian, måla etter den tradisjonen Bellini danna, ofte kalla den venetianske skulen. Målaren Jacopo Bellini var far hans, og Gentile Bellini ein bror.

## Liv og gjerning
I yngre år gjekk Bellini i lære mellom andre hos svogeren Andrea Mantegna i Padova, ein målar som påverka arbeida hans i tidlege år.

Ein stor del av måleria hans var andaktsbilete som *Madonna med barn*. Førebileta for madonnabileta hans var greske og bysantinske ikon, som var utbreidde i Venezia. Bellini braut med det stereotype i desse, bileta hans strålar ut dei sterke kjenslene mellom mor og barn. *Pietà* og *Sacra Conversazione* utgjer to høgdepunkt mellom andaktsbileta.

Bellini måla også portrett. Berømt er han òg for å la landskapet danne bakgrunnen i bileta sine, med den grønleg-gylne fargen som var slik ein grunnleggjande del av venetiansk målarkunst. I staden for dei skarpe teikningane i tidleg renessansekunst, skapar han, særleg i sine seinare verk, ei pittoresk mjukheit med varme og lysande fargar.

*Tronande Madonna* (1488) i kyrkja 'Santa Maria Gloriosa dei Frari' i Venezia er eit av Bellini sine hovudverk. Triptykonet syner madonnaen med dei fire evangelistane, eit motiv som Albrecht Dürer nytta som modell for sitt måleri *Dei fire apostlane*.


The-Transfiguration-1480-xx-Giovanni-Bellini.JPG|*Jesus Kristus gjer seg til kjenne for læresveinane*, ca. 1480
Giovanni bellini, madonna del prato 01.jpg|*Madonna på enga*, 1505
Giovanni Bellini - Naked Young Woman in Front of the Mirror - WGA1785.jpg|*Naken kvinne med spegel*, 1515


## Kjelder

**Denne artikkelen bygger på «[[:de:Giovanni Bellini|Giovanni Bellini]]» frå , den 29. juli 2012.* 
 

## Bakgrunnsstoff
Gentile Bellini

**Gentile Bellini** () var ein venetiansk målar under renessansen. Målaren Jacopo Bellini var far hans, og Giovanni Bellini ein yngre bror. Frå 1474 var han offisiell portrettmålar for dogane av Venezia; han måla også store verk som omfatta ei rekkje personar for skipingane kjend som Scuole Grandi.

## Liv og gjerning

Gentile Bellini var fødd inn i ein framståande venetiansk kunstnarfamilie. Han blei kalla opp etter faren sin målarlærar, Gentile da Fabriano. Gentile fekk sjølv oppæring av faren, og utførte fleire arbeid saman med han eller broren.

Hans tidlege verk var inspirert av stilen til svogeren Andrea Mantegna. Arbeida hans omfattar dekorasjonane i Scuola Grande di San Marco frå 1470-talet, laga saman med broren Giovanni, og *Prosesjonen på Markusplassen* frå 1496.

I 1478 gav regjeringa i Venezia han i oppdrag å reise til Konstantinopel for å måle sultan Mehmed II, som hadde bede om å få tilsendt ein kunstnar. Portrettet blei seinare attgjeve i måleri og trykk, og kjend over heile Europa.
Etter opphavet måla han fleire austlege motiv, og Bellini er rekna som ein av grunnleggjarane av orientalismen i vestleg kunsttradisjon.
Eit av verka hans med ein tydeleg orientalsk påverknad *Markus preikar i Alexandria*, som vart gjort ferdig av broren Giovanni.

Nokre av Bellini sine viktigaste måleri var i Dogepalasset, men desse blei øydelagde i ein brann i 1577.

## Bilete

Gentile Bellini - Madonna with child and two donors - Google Art Project.jpg|*Madonna med barn og to som kjem med gåver*, ca. 1460
(Venice) Doge Giovanni Mocenigo by Gentile Bellini - Correr Museum.jpg|*Doge Giovanni Mocenigo*, ca. 1478
Bellini, Gentile - Sultan Mehmet II.jpg|*Sultan Mehmed II*, 1480
Gentile Bellini 002.jpg|Dronning Caterina Cornaro av Kypros, ca. 1500


Accademia - Procession in piazza San Marco by Gentile Bellini.jpg| *Prosesjonen på Markusplassen*, 1496.
Accademia - Miracolo della reliquia della Croce al ponte di San Lorenzo - Gentile Bellini - cat.568.jpg|*Mirakelet med krossen*, 1500
Gentile Bellini 001.jpg|*Markus preikar i Alexandria* av Gentile og Giovanni Bellini, 1504–7.



## Kjelder

**Denne artikkelen bygger på «[[:nb:Gentile Bellini|Gentile Bellini]]» frå ,  den 29. juli 2012.*  
----
**Denne artikkelen bygger på «[[:en:Gentile Bellini|Gentile Bellini]]» frå ,  den 26. mars 2017.* 
*** oppgav desse kjeldene:*
***

## Bakgrunnsstoff
Keys to Ascension 2

***Keys to Ascension 2*** er eit dobbeltalbum frå det engelske progressiv rock-bandet Yes, utgjeve i november 1997. Dette albumet inneheld ein CD med konsertopptak frå Edward's Fremont Theatre i San Luis Obispo i California, innspelt under tre konsertar 4.-6. mars 1996. Dette er dei attverande konsertopptaka frå det føregåande albumet *[[Keys to Ascension]]*. CD nummer to inneheld fem nye studioinnspelingar.

Rick Wakeman ynskte at studioinnspelingane skulle utgjevast som eit eige album, og Anderson hadde forslaget til albumtittelen, *Know*. Men då *Keys to Ascension 2* endeleg vart utgjeve hadde Wakeman allereie forlate bandet igjen. Dei til saman sju nye studiolåtane frå dei to *Keys to Ascension*-albuma vart seinare utgjeve samla på albumet *[[Keystudio]]*.

Albumet kom på 62. plass på UK Albums Chart i Storbritannia.

## Sporliste
### CD 1

### CD 2

## Medverkande
*Jon Anderson – vokal
*Chris Squire – bass, vokal
*Steve Howe – gitarer, vokal
*Rick Wakeman – keyboard
*Alan White – trommer

## Kjelder


**Denne artikkelen bygger på «[[:nb:Keys to Ascension 2|Keys to Ascension 2]]» frå ,  den 29. juli 2012.* 
*** oppgav desse kjeldene:*
* Allmusic.com
* *Top Pop Albums 1955-2001*, Joel Whitburn, 2002
Open Your Eyes av Yes

***Open Your Eyes*** er det femtande studioalbumet frå progressiv rock-bandet Yes, utgjeve i november 1997. Dette er det første albumet der Billy Sherwood medverkar som fulltidsmedlem av bandet etter at Rick Wakeman forlet bandet tidleg i 1997. Dette er òg det første albumet der Igor Khorosjev medverkar, her berre som studiomusikar.

Albumet kom på 151. plass på Billboard 200 i USA.

## Bakgrunn
Opphavleg vart innspelingane starta som eit samarbeide mellom Chris Squire og Billy Sherwood, men Jon Anderson vart såpass imponert over materialet at han ynskte å synge på albumet. Etter kvart kom òg Steve Howe og Alan White med i prosjektet, og ein avgjorde at dette skulle bli det neste Yes-albumet.

Trass i entusiasmen til medlemmane for materialet, var dei ikkje nøgd med sluttresultatet. Det vart i følgje Anderson og Howe for kommersielt og lett, noko dei sjølv tok ein god del av skulda for. Verken publikum eller kritikarar var særleg imponert over utgjevinga, og albumet vart straks rekna som eit av dei svakaste til bandet, sjølv om det finst einskilde lyspunkt her òg.

Roger Dean står nok ein gong bak platecoveret, denne gongen med eit noko minimalistisk bidrag. Coveret består av den klassiske Yes-logoen i raude nyansar på svart bakgrunn.

## Innhald

:Spora «The Solution» og «The Source» er ikkje delt opp, men er eit 23 minutt og 47 sekund samanhengande spor. «The Source» består først av to minutt med stille, så 16 minutt og 21 sekund med naturlydar og eit lydcollage med korte acapella-versjonar av dei øvrige songane på albumet.

## Medverkande
*Jon Anderson – vokal
*Chris Squire – bass, vokal, munnspel
*Steve Howe – elektrisk og akustisk gitar, banjo, mandolin, vokal
*Billy Sherwood – keyboard, gitar, vokal
*Alan White – trommer, perkusjon

### Studiomusikarar
*Igor Khoroshev – keyboard på spor 1, 4 og 5
*Steve Porcaro – keyboard på spor 2

## Kjelder


**Denne artikkelen bygger på «[[:nb:Open Your Eyes|Open Your Eyes]]» frå ,  den 29. juli 2012.* 
*** oppgav desse kjeldene:*
* Allmusic.com 
* *Top Pop Albums 1955-2001*, Joel Whitburn, 2002
Nha Trang

**Nha Trang** er ein by og provinshovudstad Khanh Hoa i den autonome regionen Dong Nam Bo, nord i Vietnam. Cam Ranh lufthamn er i Nha Trang. 

Nha Trang ligg ved Sørkinahavet, 485 km nord for Ho Chi Minh-byen.

## Administrasjon

Nha Trang er delt i 27 administrative område; 19 bykommunar (*phường*) og 8 landkommunar (*xã*).

## Kjelder
* Nha Trang
* Nha Trang - Wikivoyage (en)
Else Marthe Sørlie Lybekk

**Else Marthe Sørlie Lybekk** () er ein norsk tidlegare handballspelar frå Snertingdal i Oppland. Ho debuterte på det norske landslaget i ein kamp mot Tyskland 2. november 1997, og spela sin 215. og siste landskamp i finalen under sommar-OL 2008. Noreg vann OL-gullet etter 34-27 over Russland, Lybekk skåra sju av dei norske måla i kampen, og enda då langdslagskarriera med å ha skåra 598 mål for Noreg. Mellom 1998 og 2008 vann ho to EM-gull, eitt VM- og eitt OL-gull for Noreg, samt to VM-sølv, eitt EM-sølv og ei OL-bronse. Ho var ei tid landslagskaptein.

Sørlie Lybekk spela for klubbane Snertingdal, Toten, Nordstrand IF (1997?-2003, 2008-10) og HC Leipzig (2003-10). Sommaren 2010 la ho opp som aktiv handballspelar. Ho bur i Oslo.

## Merittar landslag
*EM 1998: Gullmedalje etter 24–16 mot Danmark
*VM 1999: Gullmedalje etter 25–24 mot Frankrike
*OL 2000: Bronsemedalje etter 22–21 mot Sør-Korea
*EM 2000: Nr 6 med Noreg
*VM 2001: Sølvmedalje etter 25–30 mot Russland 
*EM 2002: Sølvmedalje etter 22–25 mot Danmark
*VM 2003: Nr 6 med Noreg
*EM 2006: Gullmedalje etter 27–24 mot Russland
*VM 2007: Sølvmedalje etter 24–29 mot Russland
*OL 2008: Gullmedalje etter 34–27 mot Russland

## Merittar klubblag
* 2002: Cupmeister med Nordstrand IF
* 2006: Serie- og cupmeister med HC Leipzig
* 2007: Cupmeister med HC Leipzig
* 2008: Cupmeister med HC Leipzig

## Kjelder

**Denne artikkelen bygger på «[[:de:Else-Marthe Sørlie Lybekk|Else-Marthe Sørlie Lybekk]]» frå ,  den 30. juli 2012.*  
 

## Bakgrunnsstoff
*
Katja Nyberg

**Katja Johanna Alice Nyberg** () er ein finsk-norsk handballspelar, fødd i Stockholm i Sverige. Ho har sidan 2010 spela for den norske klubben Larvik HK. I perioden 2001-08 spela ho 99 landskampar for Noreg og skåra 321 mål, og vart europameister to gongar og olympiameister i 2008. Ho er venstre rykkrom-spelar. Den finske handballspelaren Robert Nyberg er far hennar. 

### Aktiv
Nyberg dreiv i yngre år mest med friidrett. I høgdehopp sette ho personleg rekord med 1,67 meter, men framfor alt satsa ho på spydkast, med pers på 52,50 meter.

Ho starta med handball i Helsingfors-klubben Sparta IF, der far hennar var trenar. I 1997 flytta ho til Sverige og spela ein sesong for Stockholmspolisen IF, som vann seriemeisterskapen 1998.

Sommaren 1998 melde Nyberg overgang til den norske toppserieklubben Larvik. Ho spela sju sesongar for Larvik og vann fem seriemeisterskap, fire cupmeisterskap og den europeiske cupvinnarcupen. Både i 2001 og 2005 vart ho kåra til «Årets spelar» i Noreg.

Sommaren 2005 reiste Nyberg til Slovenia og spela den neste sesongen for Krim Ljubljana. Sesongane mellom 2006 og 2010 spela ho for danske Ikast (=FC Midtjylland). Frå sommaren 2010 spelar ho atter i Larvik HK. Ho var med å vinne cupen 2011, og tok dermed del i sin femte kongepokal.

Nyberg vart norsk statsborgar i januar 2001, og fekk sin debut på Noregs landslag 23. mars 2001 mot Frankrike. Ho vann EM-sølv i 2002, og vart europameister med Noreg i 2004 og 2006. Sidan fekk ho sølv i VM i 2007, der ho vart kåra til den «mest verdfulle spelaren» i meisterskapen. Året etter vann ho gull under OL i 2008, saman med resten av det norske landslaget.

Etter OL-sigeren vart Nyberg utnemnd til æresmedlem av det finske handballforbundet.

### Merittar landslag
*EM 2002: Sølvmedalje etter 22–25 mot Danmark
*VM 2003: Nr 6 med Noreg
*EM 2004: Gullmedalje etter 27–25 mot Danmark
*EM 2006: Gullmedalje etter 27–24 mot Russland
*VM 2007: Sølvmedalje etter 24–29 mot Russland
*OL 2008: Gullmedalje etter 34–27 mot Russland

## Bakgrunnsstoff
* 
* Biografi  på Eurohandball.com
Edwin Flack

**Edwin Harold Flack** (), òg kjend som **Teddy Flack**, var ein australsk friidrettsutøvar og tennisspelar. Han var den fyrste olympiske utøvaren som representerte Australia.

## Sommar-OL 1896
Flack kom fram til Aten i Hellas etter seks ukomfortable reisedagar med jarnbane og båt. På opningsdagen av leikane vann han sitt fyrste laup, fyrste heat på 800 meter, på tida 2:10.0. Den andre dagen deltok han mot den amerikanske favoritten, Arthur Blake, på 1 500 meter. På den fjerde dagen vann han finalen på 800 meter på tida 2:11.0.  

Dagen etter deltok han i maraton sjølv om han ikkje hadde sprunge meir enn ti miles, mindre enn halvparten av maratondistansen. Store delar av laupet var han på andreplass bak franske Albin Lermusiaux som fekk bronsemedalje på 1 500 meter. Etter 32 kilometer braut Lermusiaux laupet og Flack tok over leiinga, men kollapsa då det berre var tre kilometer att. Ein gresk tilskodar prøvde å hjelpe, men vart slått i bakken av Flack. Flack vart teken ut av laupet. 
 
Flack deltok òg i tennisturneringa, både singel og dobbel. Han tapte mot greske Aristídis Akratópoulos i den fyrste runden i singel. I dobbel spelte han saman med britiske George S. Robertson for blanda lag. Dei vann den fyrste runden og kvartfinalen, men måtte sjå seg slått av grekaren Dionýsios Kásdaglis, oppført som egyptisk i nokre kjelder, og Dimítrios Petrokókkinos, ikkje identifisert med nokon nasjon. Flack og Robertson fekk dimed berre bronsemedalje. Det vart ikkje utdelt gull-, sølv- og bronsemedaljar under sommar-OL 1896 i Aten. Vinnaren fekk ein sølvmedalje og andreplassen fekk ein bronsemedalje. Det var fyrst under sommar-OL 1904 det vart utdelt medaljar til dei tre beste, men Den internasjonale olympiske komité (IOK) har stadfesta at medaljefordelinga òg gjeld for dei olympiske leikane i 1896 og 1990.

Flack var ein populær utøvar under leikane i 1896 og var ofte referert som «Lion of Athens» (*Løva av Aten*). 

## Kjelder

**Denne artikkelen bygger på «[[:en:Edwin Flack|Edwin Flack]]» frå ,  den 30. juli 2012.*  
 
* Sports Reference: Teddy Flack
Mira Verås Larsen

**Mira Verås Larsen** () er ein norsk padlar som representerer Strand Kajakk Klubb i Bærum.

## Karriere
I 2009 vart Mira Verås Larsen noregsmeister på både 500, 1000 og 5000 meter. Dagen før opningsseremonien til sommar-OL 2012 i London vart det klårt at ho skulle vera flaggberar for Noreg under seremonien, 106 år etter at oldefar hennar, Oswald Falch, var med og tok eit av dei fyrste OL-gulla for Noreg. Det var i linjegymnastikk under dei ikkje-anerkjende sommarleikane i 1906 i Aten. 

Mira er gift med padlaren og OL-meisteren Eirik Verås Larsen. Dei to var dei einaste padlarane som deltok for Noreg under sommar-OL 2012. Mira Verås Larsen enda her med å bli slått ut i semifinaleheatet i 1500 meter kajakk.

## Kjelder
Badminton

**Badminton** er eit innandørs ballspel som blir spelt med to strenga racketar og ein fjørball eller høne. Badminton kan spelast *single*; dvs. éin mot éin, eller *double*; to mot to over eit nett på tvers av bana. Ein må volleyslag, altså slå høna før ho treffer golvet.

## Spelet

Når ein servar i badminton, må ein kasta opp høna til seg sjølv og slå henne over nettet. Ein skal serva frå høgre spelefelt diagonalt over nettet til motstandarens høgre spelefelt. Badminton skil seg frå tennis ved at det er tillate at høna kan vera borti nettkanten, berre ho fell ned på riktig spelefelt. Dette er ikkje tillate med ballen i ein tennisserve.

Ein har vunne ei ballveksling når motstandaren anten ikkje greier å slå høna før ho går i golvet, eller slår høna slik at ho treffer nettet, under nettet eller utanfor motstandarens spelehalvdel. Viss servaren vinn ballvekslinga, held han fram med å serva. Han vekslar då mellom å serva frå høgre spelehalvdel og venstre spelehalvdel annankvar gong. Viss motstandaren vinn ei ballveksling, overtek han serven.

I badminton får ein eitt poeng for kvar ballveksling ein vinn, uansett om ein servar eller ikkje. Den fyrste som når 21 poeng, vinn settet. Blir stillinga 20-20, speler ein vidare i eit omspel som må vinnast med to poeng. Dersom stillinga blir 29-29, vil den som vinn neste ballveksling vinna settet 30-29. Ein kamp går inntil tre sett, og ein vinn spelet når ein har vunne to av tre sett.

## Historie

Namnet badminton kjem frå Badminton House i Gloucestershire i England. Badminton House var eigedommen til hertugen av Beaufort, og idretten vart spelt her allereie i 1870-åra. Den fyrste norske badmintonklubben vart skipa i 1930 i Ålesund. Norges Badminton Forbund vart skipa i 1938.

Frå og med sommar-OL 1992 har badminton vorte spelt i OL. Dei som har vorte olympiske meistrar så langt alltid vore idrettsutøvarar frå Kina, Sør-Korea, Indonesia. Unntaket var under sommar-OL 1996 i Atlanta, då Poul-Erik Høyer Larsen vart olympisk meister for Danmark. Ein arrangerer også VM og fleire andre tevlingar innan idretten.

## Norske olympiske badmintonspelarar

* Hans Sperre jr. (f. 1967), sommar-OL 1992 i Barcelona
* Jim Ronny Andersen (f. 1975), sommar-OL 2004 i Aten
* Sara Blengsli Kværnø (f. 1982), sommar-OL 2012 i London

## Kjelder

* Store Norske Leksikon om badminton

### Fotnotar

## Bakgrunnsstoff

* Norges Badminton Forbund 
* International Baminton Federation 
* Badminton World Federation
The Ladder

***The Ladder*** er det sekstande studioalbumet frå progressiv rock-bandet Yes, utgjeve september 1999. Dette albumet blir rekna som den definitive returen til stilen deira frå 1970-talet, sjølv om det er særs moderne i lydmiksinga. Dette er det første albumet der Igor Khorosjev medverkar som fulltidsmedlem.

Albumet kom på 99. plass på Billboard 200 i USA og på 36. plass på UK Albums Chart i Storbritannia.

## Bakgrunn
Gitarist og klaverspelar Billy Sherwood var hovudsakleg han som produserte det førre albumet, *[[Open Your Eyes]].* Bandet søkte no etter ein ekstern produsent og fann canadiske Bruce Fairbairn for å få objektive øyre og tankar. Sherwood var no nærast degradert til «andregitarist» i bandet etter at Khorosjev tok over tangentane.

Sjølv om innspelingane gjekk over all forventning og alle var særs nøgt med resultatet, enda avslutninga av albumet tragisk. Rett før dei siste vokalopptaka og den siste lydmiksinga, døydde Bruce Fairbairn. Han vart funnen i sin eigen heim av vokalisten Jon Anderson, og Yes har tileigna albumet til Fairbairn.

## Sporliste

## Medverkande
*Jon Anderson – vokal
*Chris Squire – bass, vokal
*Steve Howe – gitarer, vokal
*Billy Sherwood – gitarer, keyboard, vokal
*Igor Khorosjev – keyboard
*Alan White – trommer

### Studiomusikarar
*Randy Raine-Reusch – diverse instrument
*Rhys Fulber – loops 
*Tom Colclough – altsaksofon
*Tom Keenlyside – tenorsaksofon, piccolotrompet
*Derry Burns – trompet
*Rod Murray – trombone
*Neil Nicholson – tuba

## Kjelder

**Denne artikkelen bygger på «[[:nb:The Ladder|The Ladder]]» frå ,  den 31. juli 2012.* 
*** oppgav desse kjeldene:*
* Allmusic.com
* *Top Pop Albums 1955-2001*, Joel Whitburn, 2002
Susann Goksør Bjerkrheim

**Susann Goksør Bjerkrheim** () er ein tidlegare handballspelar frå Oslo. Goksør Bjerkrheim spela 296 landskampar og skåra 844 mål for Noreg i tida 1987-2000, og var landslagskaptein frå 1993 til 2000. I 1999 vart ho verdsmeister med Noreg, då Frankrike i finalen på Lillehammer vart slått 25-24 etter ekstraomgangar. Mellom 1988 og 2000 vann ho i alt åtte medaljar i ulike OL, VM og EM. Goksør Bjerkrheim var midtre rykkrom-spelar («playmaker»).

Ho er sidan 1998 gift med den tidlegare handballspelaren Svein Erik Bjerkrheim.

### Aktiv
Susann Goksør spela for Bækkelagets Sportsklub i Oslo frå 1985 til 1997. Ho vart cupmeister med klubben i 1994 og 1996/97. Både i 1994 og 1995 spela Bækkelaget seg fram til finalar i europeiske cupturneringar, men tapte fyrst citycupen samanlagt 43-45 mot tyske Buxtehuder. Året etter vart det nytt finaletap, då i EHF-cupen på færre bortemål enn Debrecen for Ungarn.

Susann Goksør debuterte på Noregs landslag 17. juni 1987 mot Aust-Tyskland. Året etter var ho med då Noreg vann OL-sølv under Sommar-OL 1988 i Seoul. 

Etter indre strid i Bækkelaget forlet Goksør, og spelarar som Kjersti Grini og Heidi Tjugum, klubben våren 1997. Frå 1997 til ut 2000 spela ho for Nordstrand Idrettsforening, også det eit Oslo-lag. Ho la opp etter dei olympiske leikane i Sydney hausten 2000. I 2008 gjorde ho eit kortvarig comeback for Nordstrand i eit forsøk på å berge laget frå nedrykk frå toppserien.

### Merittar landslag
*OL 1988: Sølvmedalje etter 20–23 mot Sør-Korea
*VM 1990: Nr 6 med Noreg
*OL 1992: Sølvmedalje etter 21–28 mot Sør-Korea
*VM 1993: Bronsemedalje etter 20–19 mot Romania
*EM 1994: Bronsemedalje etter 24–19 mot Ungarn
*VM 1995: Nr 4 etter 24–25 mot Danmark
*OL 1996: Nr 4 etter 18–20 mot Ungarn
*EM 1996: Sølvmedalje etter 23–25 mot Danmark
*VM 1997: Sølvmedalje etter 20–33 mot Danmark
*VM 1999: Gullmedalje etter 25–24 mot Frankrike
*OL 2000: Bronsemedalje etter 22–21 mot Sør-Korea

## Kjelder

**Denne artikkelen bygger på «[[:nb:Susann Goksør Bjerkrheim|Susann Goksør Bjerkrheim]]» frå ,  den 31. juli 2012.*  
 

## Bakgrunnsstoff
*Norsk biografisk leksikon
*
*Medaljestatistikk, Olympiske leikar for Susann Goksør-Bjerkreim på Databaseolympics.com
Magnification

***Magnification*** er det syttande studioalbumet frå det engelske progressiv rock-bandet Yes, utgjeve i september 2001. Det er det første nye albumet til bandet på 2000-talet, og det andre i karrieren deira der dei nyttar eit symfonisk orkester. Første gongen var på albumet *[[Time and a Word]]* frå 1970. 

Etter at medlemmane Billy Sherwood og Igor Khorosjev forlét bandet i 2000, vart det gjort forsøk på å få med Rick Wakeman i Yes igjen. Då han takka nei, valde de å fortsetje utan fast klaverspelar. Under innspelinga kontakta dei filmmusikkkomponisten Larry Groupé, og han orkestrerte den delen av musikken som elles ville vorte spelt av ein klaverspelar.

*Magnification* fekk ein god mottaking av både kritikarar og publikum, og salet var relativt bra. Albumet kom på 186. plass på Billboard 200 i USA og på 71. plass på UK Albums Chart i Storbritannia.

## Innhald

### Bonus-CD frå 2002 (avgrensa opplag)
# «Deeper (In the Presence of)» (konsertopptak) – 11:18
# «The Gates of Delirium» (konsertopptak) – 23:47
# «Magnification» (konsertopptak) – 7:44
#CD-ROM-spor med:
## Jon Anderson Video-intervju
## «Don't Go» (musikkvideo)
## «The Gates of Delirium» (konsertvideo)

### Ny-utgjeving frå 2004 (dobbel-CD)
#### CD 1
# «Magnification» – 7:16
# «Spirit of Survival» – 6:02
# «Don't Go» – 4:27
# «Give Love Each Day» – 7:44
# «Can You Imagine» – 2:59
# «We Agree» – 6:30
# «Soft as a Dove» – 2:17
# «Dreamtime» – 10:46
# «In the Presence of» – 10:24
#: «i) Deeper»
#: «ii) Death of Ego»
#: «iii) True Beginner»
#: «iv) Turn Around and Remember»
# «Time Is Time» – 2:09
#### CD 2
# «Close to the Edge» (konsertopptak) – 20:04
# «Long Distance Runaround» (konsertopptak) – 3:44
# «The Gates of Delirium» (konsertopptak) – 22:41

## Medverkande
* Jon Anderson: vokal og gitarer
* Chris Squire: bass og vokal
* Steve Howe: akustisk gitar, elektrisk gitar, Pedal steel-gitar, mandolin og vokal
* Alan White: trommer, perkusjon, piano og vokal

:* symfoniorkester med dirigent Larry Groupé  

## Kjelder

**Denne artikkelen bygger på «[[:nb:Magnification|Magnification]]» frå ,  den 31. juli 2012.* 
*** oppgav desse kjeldene:*
Fly from Here

***Fly from Here*** er eit studioalbum frå det britiske progressiv rock-bandet Yes, utgjeve i 2011. Albumet er det første reine studioalbumet til bandet sidan *[[Magnification]]* frå 2001. Dette er òg det første albumet til bandet med vokalisten Benoît David. Klaverspelaren Geoff Downes medverkar for første gongen sidan albumet *[[Drama av Yes|Drama]]* frå 1980. Produsent er Trevor Horn, som var vokalist på albumet *Drama*, og produsent på albumet *[[90125]]* frå 1983. Det er òg utgjeve ein spesialutgåve med ein bonus-DVD som inneheld ein dokumentarfilm om innspelinga av albumet. 

Albumet kom på 30. plass på UK Albums Chart i Storbritannia, 36. plass på Billboard 200 i USA og på 24. plass på VG-lista topp 40 i Noreg. 
 
## Bakgrunn

Tittelsporet på albumet, «Fly from Here», er ein komposisjon som varar i 23 minutt og 49 sekund. Han består av tre hovudtema, og er delt opp i seks seksjonar med eigne spornummer som blir saman bunde av instrumentale mellomspel. Komposisjonen er hovudsakleg basert på låten «We Can Fly from Here», som vart skrive med tanke på albumet *Drama*, men som vart utelate. Ein konsertversjon av «We Can Fly from Here» vart utgjeve på samlealbumet *[[The Word Is Live]]* i 2005. Etter at Downes og Horn forlét Yes i 1981, spelte dei inn ein demoversjon som The Buggles. Denne versjonen var meint for albumet *Adventures in Modern Recording*, men vart nok ein gong utelate. Denne demoversjonen var med som bonusspor på nyutgjevinga av *Adventures in Modern Recording*.

Låta «Life on a Film Set» er basert på The Buggles-demoen «Riding a Tide», som òg vart utgjeve som bonusspor på nyutgjevinga av *Adventures in Modern Recording*. Dei andre songane er nye komposisjonar.

Plateomslaget er designa av Roger Dean, som har stått bak ei rekkje av plateomslaga til Yes. Omslaget er frå eit måleri Dean starta å måle ein gong på 1970-talet. Måleriet vart fullført først i 2011 då banda ynskte å nytte det til dette albumet. 

## Sporliste

### Bonus-DVD – Spesialutgave
*«The Making of *Fly from Here* Documentary» &ndash; 18:29

## Medverkande
*Benoît David – vokal
*Chris Squire – bass, korvokal, hovudvokalist på «The Man You Always Wanted Me to Be»
*Steve Howe – gitarer, bakgrunnsvokal
*Alan White – trommer
*Geoff Downes – keyboard

### Andre medverkande
*Oliver Wakeman – keyboard på «We Can Fly», «We Can Fly (reprise)» og «Hour of Need»
*Trevor Horn – korvokal, keyboard
*Luís Jardim – perkusjon
*Gerard Johnson – piano på «The Man You Always Wanted Me to Be»
 

## Salslister

## Kjelder

**Denne artikkelen bygger på «[[:nb:Fly from Here|Fly from Here]]» frå ,  den 31. juli 2012.* 
*** oppgav desse kjeldene:*
Yessongs

***Yessongs*** er det første konsertalbumet frå det engelske progressiv rock-bandet Yes, utgjeve i mai 1973. Innspelingane er hovudsakleg frå turneen for albumet *[[Close to the Edge]]*, men inneheld òg to innspelingar frå *[[Fragile av Yes|Fragile]]*-turneen i 1971. *Yessongs* vart opphavleg gjeve ut som eit trippel-album, men er no utgjeve som dobbel-CD.

Filmen *Yessongs* vart òg gjeven ut i 1973, og dokumenterer ein konsert i Rainbow Theatre i London den 16. desember 1972. Berre to av innspelingane frå denne konserten er tilstede på albumet, «Close to the Edge» og «Würm» (avslutningspartiet frå «Starship Trooper»).

Albumet nådde sjuandeplassen på UK Albums Charts og 12. plass på ''Billboard'' 200 i USA.

## Innhald

## Innhald - filmversjonen
#«Overture»
#«I've Seen All Good People»
#«Clap»
#«And You and I»
#«Close to the Edge»
#«Excerpts from *[[The Six Wives of Henry VIII]]*»
#«Roundabout»
#«Yours Is No Disgrace»
#«Würm» (excerpt from »Starship Trooper»)

## Medverkande
*Jon Anderson – vokal
*Chris Squire – bass og vokal
*Steve Howe – gitar og vokal
*Rick Wakeman – keyboard
*Alan White – trommer
*Bill Bruford – trommer (berre på CD 1 spor 4 og CD 2 spor 2)

## Ny-utgjevingar
*1988&nbsp;– Atlantic&nbsp;– CD
*1994&nbsp;– Atlantic&nbsp;– CD (Remaster)
*2001&nbsp;– Japansk Limited Edition 
*2003&nbsp;– Rhino&nbsp;– LP & CD (Remaster med bonusspor)

## Kjelder

**Denne artikkelen bygger på «[[:nb:Yessongs|Yessongs]]» frå ,  den 31. juli 2012.* 
*** oppgav desse kjeldene:*
* Allmusic
* *Top Pop Albums 1955-2001*, Joel Whitburn, 2002

## Bakgrunnsstoff
* YesWorld.com